**Ministru kabineta noteikumu projekta**

**"Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – noteikumu projekts) mērķis ir noteikt nosacījumus, kas varētu efektivizēt vakcināciju, atverot vakcinācijai V prioritāro grupu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1daļu, 19.1pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10.,11., 12., 13., 14., 15., 16., 17., 18. un 21. punktu, 6.1panta otro daļu, 6.3panta otro daļu, 6.7 panta pirmo, otro un trešo daļu un 10.4 panta trešo daļu, Farmācijas likuma 5. panta 3. un 12. punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | |  | | --- | | 1. Lai nodrošinātu operatīvu vakcināciju tādām V prioritārā grupā esošām personām kā Ieslodzījuma vietu pārvaldes darbinieki un Nacionālie bruņotie spēki, ir panākta vienošanās, ka minēto personu grupu vakcināciju varētu nodrošināt ieslodzījuma vietu ārstniecības iestādes un Nacionālo bruņoto spēku ārstniecības iestādes. Tā kā minētajām ārstniecības iestādēm nav līguma ar Nacionālo veselības dienestu, ir nepieciešams precizēt noteikumus, paredzot, ka arī NBS un ieslodzījuma vietu ārstniecības personas var veikt vakcināciju pret Covid-19. 2. Lai nodrošinātu IV līdz VII prioritāro grupu efektīvu vakcinēšanu, nepieciešams veikt izmaiņas regulējumā par iestāžu un uzņēmumu kolektīvu pieteikumu iesniegšanu. Pašreizējais regulējums paredz, ka kolektīvam pieteikums ar personām, kas ir izteikušas vēlmi vakcinēties, ir jāiesniedz Nacionālajam veselības dienestam. Lai nodrošinātu efektīvu vakcinācijas procesu, tiek rosināts ļaut ārstniecības iestādēm pieņemt uzņēmumu un iestāžu kolektīvu pieteikumus un tos apstrādāt, vienlaikus arī ievadot datus par veikto vakcinācijas faktu.   Ņemot vērā to, ārstniecības iestādēm arī ir tiesības ievadīt manavakcina.lv personas izteikto vēlmi vakcinēties, ir nepieciešams papildināt to informācijas apjomu, ko ārstniecības iestāde ievada sistēmā, ar informācijas ievadi par personu (personu identificējošu informāciju un personas kontaktinformāciju) un personas izteiktu vēlmi vakcinēties.  Lai nodrošinātu vakcinējamās personas informēšanu par 2. vakcīnas devas saņemšanas datumu un laiku, nepieciešams papildināt regulējumu par kontaktinformāciju – elektroniskā e-pasta adresi (ja ir) vai tālruņa numuru, kas ārstniecības iestādei ir jāievada sistēmā, reģistrējot 1. devas ievadīšanu.  3. Vakcināciju kompleksos vakcinācijas pakalpojumu nodrošina ārstniecības iestāde, kas noslēgusi līgumu ar Nacionālo veselības dienestu. Vakcinācijas veikšana paredz divus posmus, kuros piedalās ārstniecības personas – vakcīnas ievadīšana un vakcinācijas pēcuzraudzība. Tā kā vakcinācijas kompleksos darbs tiek organizēts, lai vienlaicīgi nodrošinātu liela skaita cilvēku vakcināciju, pastāv iespēja, ka ārstniecības iestāžu rīcībā var nebūt pietiekams skaits ārstniecības personu, kas varētu nodrošināt vakcinācijas pēcuzraudzību un nepieciešamības gadījumā sniegt medicīnisko palīdzību. Tāpēc ir nepieciešams noteikumos paredzēt, ka nepieciešamības gadījumā vienojoties ar Nacionālo veselības dienestu un ārstniecības iestādi, kas veic vakcināciju, vakcinācijas pēcuzraudzību nodrošina Neatliekamās medicīniskās palīdzības dienests. Šobrīd tiek paredzēta Neatliekamās medicīniskās palīdzības klātbūtne divos vakcinācijas kompleksos Rīgā, proti Starptautiskais izstāžu centrs Ķīpsalā un ATTA CENTRE. Tiek paredzēts, ka pie 8 stundu darba laika būs viena maiņa, pie 16 stundu darba laika būs divas maiņas. Kopā vakcinācijas centru darbības laikā būs 392 maiņas.  4. Nepieciešams papildināt informācijas apjomu, kuram var piekļūt ārstniecības iestādes, kuras veic vakcināciju pret Covid-19. Papildus jau šobrīd norādītājiem personas datiem, tiek paredzēts, ka ārstniecības iestādes varēs piekļūt arī personas dzimumam. Minētā informācija ir nepieciešama, ja personas vārds un uzvārds ir tāds, kas neļauj vienkārši identificēt personas dzimumu. Tāpat ir nepieciešams paredzēt, ka ārstniecības iestāde var piekļūt arī personas kontaktinformācijai (tālrunim, e-pasta adresei), kas nepieciešams, lai sazinātos ar personu noteiktos gadījumos (piemēram, par pieraksta pārcelšanu, atgādinājumam par balstvakcināciju). Savukārt piekļūt pierakstam ārstniecības iestādei ir nepieciešams, lai, balstoties uz personas norādīto laika intervālu, varētu piešķirt personai konkrētu apmeklējuma laiku un datumu, kā arī lai izslēgtu dubultos pierakstus (ja persona ir jau pierakstījusies vienā ārstniecības iestādē, tad citā ārstniecības iestādē tā netiek pierakstīta). Ārstniecības iestādēm ir nepieciešama arī piekļuve arī informācijai par personas piederību prioritārajai grupai, lai veidojot savus vakcinējamo sarakstus varētu tos sakārtot tos atbilstoši prioritārajai grupai. Visbeidzot ārstniecības iestādei ir nepieciešams piekļūt arī sistēmā iekļautajai informācijai par personas izteiktu vēlmi vakcinēties, kā arī atsevišķus faktus par veikto vakcināciju – medikamenta nosaukums un vakcinācijas datums, kas nepieciešams, lai gadījumā, ja persona ir saņēmusi pirmo poti un vēlas pieteikties uz otro poti, iestāde varētu izvērtēt personu un lemt par pierakstu, atkarībā no tā ar kādu medikamentu persona ir potēta pirmo reizi: a) vai ir pagājušas nepieciešamās dienas/nedēļas pēc pirmās potes un b) vai iestādes rīcībā ir attiecīgais medikaments ar kuru veikta pirmā pote.  Plānotais datu apstrādes mērķis atbilst Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula) 9. panta 2. punkta i) apakšpunktam - “apstrāde ir vajadzīga sabiedrības interešu dēļ sabiedrības veselības jomā, piemēram, aizsardzībai pret nopietniem pārrobežu draudiem veselībai”. Sistēmas arhitektūra izstrādāta ievērojot Datu regulas prasības, t.i. apstrāde notiek pārziņa ietvaros, bet uz ārējām sistēmām tiek nodoti tikai pakalpojuma sniegšanai nepieciešamie dati. Tāpat personu datu apstrāde notiek atbilstoši Datu regulas 5.panta pirmajā daļā noteiktajiem principiem, t.i. sistēmas izbūvē ir nodrošināti šādi principi:  1) dati tiek apstrādāti likumīgi, godprātīgi un subjektam pārredzamā veidā – tikai nepieciešamie dati rindas izveidei, personas apziņošanai un vakcinācijas fakta fiksēšanai. Datu izmantošanas fakts tiek fiksēts un nav iespējama datu izmantošana ārpus leģitīmā mērķa.  2) Normatīvajā aktā ir skaidri noteikts nolūka ierobežojums.  3) Dati ir minimizēti precīzi apstrādes nolūkam un sistēma no citām pārziņa rīcībā esošajām sistēmām ielasa tikai un vienīgi nolūkam nepieciešamos datus.  4) Tiek nodrošināta datu precizitāte atbilstošo normatīvā akta mērķim.  5) Augstāk norādītais glabāšanas mērķis un ilgums ir piemērots normatīvā akta izpildes mērķim – potenciālajam vakcinācijas procesa realizācijas mērķim.  6) Saskaņā ar risinājuma tehnisko specifikāciju, izstrādes līgumu un valsts informācijas sistēmu drošību regulējošajiem normatīvajiem aktiem tiek pilnībā nodrošināta integritāte un konfidencialitāte  5. Latvijā šobrīd ir 144 sertificēti Pirmās palīdzības pasniedzēji. Daļa Pirmās palīdzības pasniedzēju ir arī ārstniecības personas, kā arī daļa ikdienā strādā kādā no operatīvajiem dienestiem un Nacionālajos bruņotajos spēkos.   Šobrīd ir atsāktas pirmās palīdzības apmācības īpaši definētām kritisko pakalpojumu sniedzēju grupām (darbiniekiem, kuri ir nodarbināti dzelzceļa, autosatiksmes, jūrniecības un aviācijas apakšnozarē, kā arī pasažieru pārvadājumu, kravu pārvadājumu un bīstamo kravu pārvadājumu jomā). Ņemot vērā, ka pirmās palīdzības apmācības ir arī visas sabiedrības drošības garants, pakāpeniski būtu jāatsāk Pirmās palīdzības apmācības visām iedzīvotāju un nodarbinātības grupām. Sniedzot Pirmās palīdzības apmācības pakalpojumus klātienē, pasniedzējam, īstenojot praktisko apmācību, ir ilgstoša saskarsme ar apmācāmo (vairāk kā 60min).  Pirmās palīdzības pasniedzēju vakcinācija samazinātu pasniedzēju risku saslimt ar Covid-19, kā arī sekmētu Pirmās palīdzības apmācības pakalpojuma saņemšanas nepārtrauktības nodrošināšanu. Tādēļ tiek rosināts veikt grozījumus noteikumu 3. pielikuma V prioritāri vakcinējamo grupā paredzot minēto sertificēto Pirmās palīdzības pasniedzēju, kas strādā klātienē vakcināciju. | |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Izglītības un zinātnes ministrija, Krīzes vadības koordinācijas grupa Covid-19 izplatības ierobežošanai. |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Nacionālo veselības dienestu, ministrijām, iestādēm un uzņēmumiem vakcinācijas procesa organizēšanai. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz tautsaimniecību masveida vakcinācijas procesa attīstības ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu neskar. | | |
|  | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informāciju ārstniecības personām izplatīs Nacionālais veselības dienests. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Veselības ministrs D. Pavļuts

Vīza: valsts sekretārs D. Mūrmane-Umbraško